“La jornada EUDOIT: Estratègies per promoure el benestar lingüístic entre l’alumnat novingut: Construint ponts entre la teoria i la pràctica” | Tribuna d'educació\n“La jornada EUDOIT: Estratègies per promoure el benestar lingüístic entre l’alumnat novingut: Construint ponts entre la teoria i la pràctica”\nDra. Caterina Sugrañes, Àrea de llengües estrangeres i la seva didàctica\nDr. Josep Manel Ballarin, Àrea de llengua catalana i la seva didàctica\nEl següent article té com a objectiu explicar els continguts més rellevants de la jornada EUDOIT que tingué lloc a l’Auditori de la FPCEE el dia 23 de febrer 2018. L’article està estructurat en dues parts. Un primer lliurament que farà referència als objectius centrals de la jornada, les diferents aportacions dels diferents agents implicats i les conclusions i idees força que varen sorgir 기적난난. Un segon lliurament se centrarà en el projecte EUDOIT concretament i s’explicarà en detall en què consisteix el projecte i com la Facultat hi participa.\nEls projectes ERASMUS + brinden l’oportunitat de poder teixir ponts entre la recerca i la pràctica. Aquesta jornada es va celebrar en el marc d’un projecte ERASMUS + en el qual participa el Grup de Recerca CILCEAL (Grup de recerca en competència interlingüística i intercultural en l’ensenyament i aprenentatge de les llengües) ireb download.\nLa Universitat Ramon Llull i la Facultat de Psicologia, Ciències de l’Educació i de l’Esport Blanquerna i especialment els Graus i Màsters d’Educació treballen perquè la investigació i la pràctica es nodreixin mútuament. Aquesta jornada és una mostra de l’interès que susciten aquells temes en els professionals de l’educació que es plantegen la millora contínua de l’ensenyament i aprenentatge de llengües i l’acompanyament de l’alumnat nouvingut 다운로드. Hi van assistir més de 200 persones, la meitat de les quals eren d’institucions externes a la Facultat.\nEn el context actual, hi ha una necessitat creixent de redefinir com les llengües s’ensenyen i s’aprenen en un marc plurilingüe. L’objectiu de la jornada EUDOIT (European Digital Online Game for Intercltural Competence and Translanguaging) va ser el de reflexionar sobre l’acolliment lingüístic i compartir bones pràctiques per promoure l’ensenyament i l’aprenentatge de la llengua adreçada a l’alumnat nouvingut 다운로드.\nLes recerques més recents plantegen la necessitat de repensar alguns conceptes en relació a l’ensenyament i aprenentatge de les llengües. L’escola i la societat en general s’enfronten a nous reptes pel que fa el plurilingüisme i les habilitats lingüístiques que els infants ja porten a l’aula.\nLa jornada EUDOIT va aglutinar els tres agents que intervenen en l’acolliment lingüístic de l’alumnat a les escoles: els investigadors, els planificadors lingüístics i els mestres que són els primers agents transformadors a les escoles 다운로드.\nEl Sr. Pere Mayans, cap del Servei d’Immersió i Acolliment Lingüístics del Departament d’Ensenyament de la Generalitat de Catalunya va fer una conferència amb el títol “L’acolliment de l’alumnat nouvingut en el sistema educatiu català”. Va descriure l’estat de la qüestió de l’ensenyament i aprenentatge de les llengües en relació a l’alumnat de procedència estrangera o novinguda que arriba a Catalunya i va fer referència també al funcionament de les aules d’acollida.\nSeguidament es va fer la taula rodona “Reflexions entorn a les experiències didàctiques de les escoles amb aules d’acollida” on van participar 4 mestres d’aules d’acollida: La Sra. Montserrat Mora de l’Escola Wagner de Santa Coloma de Gramanet, la Sra. Laura Closa de l’Escola Escursell i Bartalot de Ripollet, la Sra. Gemma Domingo de l’Institut Marta Mata de Salou i el Sr. Andreu Porta de l’Institut de Premià de Mar. Els mestres van explicar la seva experiència com a responsables de les aules d’acollida tot fent referència a les preguntes següents: 1- Què vol dir ser un mestre d’aula d’acollida? 2- A quins reptes s’enfronta l’escola davant l’heterogeneïtat lingüística a l’aula? 3- Com valoreu l’acolliment lingüístic a Catalunya en el marc del sistema educatiu català?. Es va ressaltar la importància cabdal del component humà i empàtic del mestre d’aula d’acollida que era tan important com ser un bon mestre de llengua.\nDesprés d’una breu pausa, la Sra. Maria José Sànchez i la Sra. Anna Sambola del Servei d’Immersió i Acolliment Lingüístics del Departament d’Educació de la Generalitat de Catalunya van fer la xerrada “Material didàctica per atendre la diversitat a l’aula” on van donar a conèixer el material existent i nou material per a l’ensenyament i l’aprenentatge del català. Es va ressaltar que els materials s’elaboraven des d’una mirada plurilingüe, tenint en compte les llengües d’origen de l’alumnat.\nFinalment, la Dra. Caterina Sugrañes de l’Àrea de llengües estrangeres i la seva didàctica de la FPCEE va explicar en què consisteix en projecte EUDOIT. Com hem esmentat a l’inici de l’article, el segon lliurament d’aquest article tractarà aquest tema en profunditat.\nPer concloure, el Dr. Josep Ballarín, director d’Educació Primària i professor de l’Àrea de llengua catalana i la seva didàctica de la FPCEE va donar per finalitzada la jornada amb les següents idees força:\n– Cal treballar la llengua des d’un enfocament comunicatiu que sigui funcional, significatiu, competencial i col·laboratiu amb una avaluació entesa com a eina per aprendre i millorar.\n– Les aules d’acollida tenen com a missió servir de pont entre l’alumne i els seus neguits i l’escola i la societat d’acollida. Cal, per tant, potenciar el treball en xarxa en el si de les escoles per poder generar espais de creixement i reconeixement personal.\n– Un dels principals reptes als que s’enfronten les aules d’acollida és saber generar confiança en els alumnes per tal d’ajudar-los a gestionar les emocions que comporta la integració en una nova llengua i cultura, així com millorar la seva autoestima tot reconeixent els seus costums culturals i, en definitiva, han de vetllar per un acompanyament que els empoderi per establir vincles amb el seu entorn i per esdevenir els ciutadans de ple dret que són.\n– Per últim, cal destacar que les aules d’acollida han de treballar amb les expectatives que alumnes i famílies tenen envers l’escola com a institució per tal de poder-los oferir espais d’oportunitat social. D’aquí, la importància de treballar la comunicació amb les famílies i de generar espais compartits.\n← Educació360: l’activació de l’ecosistema educatiu català per impulsar les oportunitats educatives\tEl projecte EUDOIT (European Digital Online Game for Intercultural Competence and Translanguaging), una proposta de ludificació per a l’aprenentatge de llengües →\nTIC història Scratch aprenentatge activitat física cultura formació docent literatura art educació física innovació educativa matemàtiques Educació llengua salut TAC Apps lectura pensament computacional aprenentatge cooperatiu


El Col·legi Oficial de Psicologia de Catalunya i el Col·legi de Pedagogs de Catalunya hem celebrat avui, la V Jornada d'Altes Capacitats, amb la Diversitat com a tema central | COPC - Col·legi Oficial de Psicologia de Catalunya\nEl Col·legi Oficial de Psicologia de Catalunya i el Col·legi de Pedagogs de Catalunya hem celebrat avui, la V Jornada d'Altes Capacitats, amb la Diversitat com a tema central\n•\tAl voltant de 150 persones, entre professionals i famílies, s'han reunit a l'Ateneu Barcelonès, per debatre i analitzar la diversitat dins de l'alta capacitat. •\tLa jornada s'ha organitzat entre els Col·legis Professionals COPC i COPEC, des dels Grups d'Altes Capacitats d'ambdós col·legis. •\tDues conferències han contextualitzat el tema: Alta Capacitat i Gènere, a càrrec de Rosabel Rodríguez de la UIB, i Model Talent Search, per Javier Tourón, de la UNIR.\nLa doctora Rosabel Rodríguez ha abordat la perspectiva de gènere en les altes capacitats, amb sentit de l'humor i crítica constructiva, posant de relleu la invisibilitat de les dones amb talent. Ha analitzat les causes intrínseques, com l'autopercepció i les expectatives sobre la pròpia intel·ligència: "Les nenes es creuen menys brillants que els nens, mentre els nens s'atribueixen el propi èxit, les nenes l'atribueixen als altres." També les extrínseques, mitjançant missatges que provenen de la família, escola o societat, que reprodueixen els estereotips: "A les dones se'ls demana que siguin valentes, fortes, pioneres, perquè no tenen models de referència, però alhora han de ser maques, tranquil·les, sociables, curoses." I ens planteja on són les nenes amb altes capacitats, afirmant que a les aules, a les cases, als cinemes... però no són visibles.\nPer la seva part, el doctor Javier Tourón, ha presentat el "Model Talent Search" amb l'objectiu de millorar el procés detecció/intervenció de les altes capacitats: "La identificació del talent té sentit si construïm una escola nova on la capacitat i la competència, enlloc de l'edat, guiïn l'acció educativa." Ha destacat que l'Estat Espanyol té poca capacitat de promocionar als seus alumnes als estadis de coneixement superior, però seria interessant que tots els centres educatius avaluessin de forma sistemàtica i amb freqüència tot l'alumnat. També ha indicat que el talent s'ha de cultivar i els models per desenvolupar-ho s'han de basar en evidències, tot remarcant que: "el quocient intel·lectual no és una empremta dactilar, s'ha d'avaluar a l'alumne/a diferents vegades i en diferents moments per tenir en compte totes les situacions que pot estar vivint i com l'hi afecten. No s'ha de lligar l'alta capacitat com un valor numèric del quocient intel·lectual".\nEs presenta l'estudi sobre doble excepcionalitat que ha elaborat el GRAC-COPEC, estudi que posa de relleu que en les altes capacitats, es dona la doble excepcionalitat pel que poden presentar casuístiques com el TDAH, TEA. L'estudi inclou orientacions per abordar-ho en l’àmbit escolar, personal i familiar. De la taula rodona s'ha destacat a mode de síntesi:\nTambé s'ha presentat l'actualització de la "Guia de les Altes Capacitats" elaborada pels Grups d'Altes Capacitats d'ambdós col·legis, per part de la pedagoga Milagros Valera i la psicòloga Maria Beltran.\nEn la cloenda i tancament de l'acte, la Comissió Organitzadora de la Jornada, representada per la psicopedagoga Mónica Fernández, i les psicòlogues Cristina García i María Beltrán, ha posat en valor la tasca dels/de les professionals i la seva participació a la jornada, així com la de les famílies, clau per seguir visibilitzant les altes capacitats en l'entorn escolar i familiar. I s'ha agraït especialment la participació dels ponents, dels comitès, del director general de secundària, dels representants de les entitats, institucions i col·legis professionals que ens han acompanyat i donat suport.


Inici / Actualitat / Notícies del Col·legi / S’amplia fins als 64.000 euros la dotació de la convocatòria d’ajudes a la recerca del COIB\nL’augment permetrà ampliar el nombre de projectes becats que s’han presentat a la convocatòria. El dia 14 d’octubre es publicarà el llistat definitiu dels projectes amb finançament i sense.\nLa Junta de Govern del Col·legi Oficial d’Infermeres i Infermers de Barcelona (COIB) ha aprovat augmentar en 24.000 euros la dotació de la convocatòria d’ajudes a la recerca infermera, que tenien una assignació inicial de 40.000 euros. D’aquesta manera, l’import total de les ajudes és de 64.000 euros, que serviran per finançar els projectes de recerca que han participat en la convocatòria.\nLa publicació del llistat definitiu dels projectes finançats i no finançats es farà el dijous 14 d’octubre.


Portillo aconsegueix el triplet a la Volta als Ports d’Andorra - El Periòdic d'Andorra\nPortillo aconsegueix el triplet a la Volta als Ports d’Andorra\nEn categoria femenina s’imposa Costa, en una prova amb gairebé 1.200 participants i quatre recorreguts\nPublicat el Diumenge, 1 de juliol de 2018 | 21:45 h\nPortillo celebra la victòria després de creuar la línia d’arribada a la Coma d’Arcalís. | Vallnord\nRepeteix victòria. La 41a edició de la Multisegur Volta als Ports d’Andorra se l’adjudicava Raúl Portillo. El corredor basc se sent còmode en aquesta prova i demostra que les ascensions que posseeix el recorregut més llarg les sap gestionar tenint en compte l’exigència que suposen per al corredor. És el tercer triomf consecutiu que obté a la cursa. En categoria femenina la guanyadora va ser la catalana Teresa Costa. Prop de 1.200 ciclistes van prendre part en algun dels quatre traçats que hi havia programats.\nEl temps va acompanyar la jornada, que va permetre que els ciclistes poguessin donar el millor de si mateixos en les millors condicions. Tots sortien des del Prat del Colat de la Massana, cadascun amb els seus objectius. L’itinerari més extens comptava amb una distància de 109 quilòmetres i 3.232 metres de desnivell, amb les pujades al coll de la Rabassa, el coll de la Botella, la collada de Beixalís i per acabar la Coma d’Arcalís, on estava situada la línia d’arribada.\nLa prova va comptar, com és habitual, amb ciclistes professionals, tot i que no van ser-hi tots els que es podien esperar. Alguns noms finalment no s’hi van reunir. Aquest tipus de corredor, però, no s’agafa la cursa com a una de les competicions a les que està acostumat, sinó com un entrenament de qualitat. Aquest va ser el cas. Portillo va vaure com els que li podien treure la victòria no van lluitar per aconseguir-la. El bilbaí va imposar-se amb un crono de 3.53.09 hores, que no rebaixa el rècord que va obtenir l’any passat, quan va vèncer amb 3.44.19. Segon va ser el neozelandès George Bennet amb 3.54.20 i tercer l’australià Freddy Ovett (3.54.29).\nEntrenament per als professionals\nPortillo admetia que la seva victòria es produïa perquè «els professionals no la disputen. Venen, entrenen i ens deixen divertir-nos. Ells fan el seu entrenament», tot i que no s’ha de desmerèixer el triomf perquè «cada vegada hi ha més nivell perquè la gent corre més, però els professionals són un altre món, amb ells no ens podem comparar». Són corredors que «ens esperen» i en la darrera ascensió «he pujat al màxim i ells no han entrat en el joc», ja que «si volen em treuen el que volen». En aquesta ocasió no va poder rebaixar el rècord que va establir en l’edició passada. Aquella vegada «es va sortir molt ràpid. El temps de la prova el marca molt fins al primer port» i aquest cop «hem anat més tranquils», tot i que van augmentar el ritme en les pujades a Beixalís i Arcalís. Són tres les victòries seguides que porta ja a la Volta als Ports d’Andorra, ampliant el seu palmarès. Ve de guanyar marxes prestigioses en territori espanyol com són la Quebrantahuesos, Irati Xtrem i Lagos de Covadonga. El secret per sumar aquests èxits és «il·lusió i buscar divertit-te», a més de comptar amb una bona preparació: «Cada any em faig més gran i he de cuidar-me una mica més i sacrificar-me».\nPortillo: «Cada vegada hi ha més nivell perquè la gent corre més, però els professionals són un altre món, amb ells no ens podem comparar»\nEntre els andorrans destaca la dotzena plaça de Jan Missé, que feia més de mig any que no prenia part en cap competició. Un parell de mesos enrera va pujar-se a la bici per tornar a entrenar. «Al començament m’ho he pres amb calma i a partir de Beixalís he anat més fort. M’he vist amb força al Serrat per acabar bé», indicava Missé, que marcava un crono de 4.10.23. Tornar a agafar la bicicleta després de temps inactiu «m’ha servit per motivar-me i estar amb ganes». En categoria femenina la victòria va ser per a Costa amb 4.53.53. La van acompanyar al podi Sandra Santanyes (4.57.24) i Pilar Mansilla (5.22.48). En el recorregut de 81 km el triomf va ser per a Jaume Rué (3.06.41) i Sandra Varela (3.31.32), al de 53 km per a Pascal Noguero (2.35.39) i Cecilia Assua (3.07.27), mentre que en el més curt, de 27 km, vencien Adrià Regada (1.40.30) i Tània Rodenas (1.55.51).\nEls quasi 1.200 participants que va tenir la cursa signifiquen un nou rècord de participació. Per a Gerard Riart, director de la prova, «el nivell que té la marxa és molt alt» quant a noms de corredors, com és el cas de Portillo, perquè «tenir com a campió de la volta als Ports qui està guanyant les millors marxes a tot arreu per a nosaltres és un orgull». També que hi siguin presentsciclistes professionals, que els permet fer un «bon entrenament», i per a l’organització «és ideal» tenir-los en el cartell de participants. Comptar amb aquesta mena de corredors ho valoren i «aquí cada any els acollirem el millor que puguem». Mirant enrere la jornada, va ser «un dia espectacular on la gent pot gaudir de la bicicleta, el tall de carretera sense cotxes que es fa del Serrat fins a la meta tothom l’agraeix. El balanç és molt positiu», sumat a que només es va produir una caiguda entre els participants, que no va tenir conseqüències greus.


Divorcis internacionals - Law & More B.V.\nSolia casar-se amb algú de la mateixa nacionalitat o del mateix origen. Actualment, els matrimonis entre persones de diferents nacionalitats són cada cop més habituals. Malauradament, el 40% dels matrimonis als Països Baixos acaben en divorci. Com funciona això si es viu en un país diferent del país on es va casar?\nFer una sol·licitud a la UE\nEl Reglament (CE) núm. 2201/2003 (o: Brussel·les II bis) és aplicable a tots els països de la UE des de l'1 de març de 2015. Regeix la jurisdicció, el reconeixement i l'execució de les sentències en matèria matrimonial i la responsabilitat parental. Les normes de la UE s’apliquen al divorci, a la separació legal i a l’anul·lació del matrimoni. Dins de la UE, es pot presentar una sol·licitud de divorci al país on té competència el tribunal. El tribunal té jurisdicció al país:\nQuan els dos cònjuges resideixen habitualment.\nDels dos cònjuges són nacionals.\nOn es sol·licita conjuntament el divorci.\nQuan una parella sol·licita el divorci i l’altra és resident habitual.\nQuan una parella hagi residit habitualment durant almenys 6 mesos i sigui nacional del país. Si no és nacional, es pot presentar la petició si aquesta persona viu al país durant almenys un any.\nOn va residir habitualment un dels socis i on encara resideix un dels socis.\nDins de la UE, el tribunal que rep primer una sol·licitud de divorci que compleix les condicions té jurisdicció per decidir sobre el divorci. El tribunal que pronunciï el divorci també pot decidir sobre la custòdia parental dels nens que viuen al país del tribunal. Les normes de la UE sobre divorci no s’apliquen a Dinamarca perquè no s’hi ha adoptat el Reglament de Brussel·les II bis.\nSi la parella no viu als Països Baixos, en principi només és possible divorciar-se als Països Baixos si els dos cònjuges tenen nacionalitat holandesa. Si no és així, el tribunal holandès pot declarar-se competent en circumstàncies especials, per exemple, si no és possible divorciar-se a l'estranger. Fins i tot si la parella està casada a l’estranger, pot sol·licitar el divorci als Països Baixos. Una condició és que el matrimoni es registri al registre civil del lloc de residència als Països Baixos. Les conseqüències del divorci poden ser diferents a l'estranger. Els altres països de la UE reconeixen automàticament un decret de divorci d’un país de la UE. Fora de la UE, això pot ser significativament diferent.\nUn divorci pot tenir conseqüències per a la condició de residència d'algú als Països Baixos. Si un soci té un permís de residència perquè vivia amb la seva parella als Països Baixos, és important que sol·liciti un nou permís de residència en condicions diferents. Si això no passa, es pot revocar el permís de residència.\nQuina llei s'aplica?\nLa legislació del país on es presenta la sol·licitud de divorci no s’ha d’aplicar necessàriament al divorci. Un tribunal pot haver d’aplicar la legislació estrangera. Això passa més sovint als Països Baixos. Per a cada part del cas s’ha d’avaluar si el tribunal té jurisdicció i quina llei s’ha d’aplicar. El dret internacional privat hi juga un paper important. Aquesta llei és un terme general per a àrees de dret en què hi participen més d’un país. L'1 de gener de 2012, el llibre 10 del Codi civil holandès va entrar en vigor als Països Baixos. Conté les normes del dret internacional privat. La norma principal és que el tribunal dels Països Baixos aplica la legislació holandesa sobre el divorci, independentment de la nacionalitat i el lloc de residència dels cònjuges. Això és diferent quan la parella ha registrat la seva elecció de llei. A continuació, els cònjuges escolliran la llei aplicable als procediments de divorci. Això es pot fer abans de celebrar el matrimoni, però també es pot fer en una etapa posterior. Això també és possible quan esteu a punt de divorciar-vos.\nRegulació dels règims de propietat matrimonial\nPer als matrimonis contractats a partir del 29 de gener de 2019, s’aplicarà el Reglament (UE) núm. 2016/1103. Aquest reglament regula la legislació aplicable i l'execució de decisions en matèria de règims de propietat matrimonial. Les normes que estableix determinen quins tribunals poden dictaminar sobre la propietat dels cònjuges (jurisdicció), quina llei s’aplica (conflicte de lleis) i si l’altre ha de reconèixer i executar una sentència dictada per un tribunal d’un altre país (reconeixement) i execució). En principi, el mateix tribunal encara té jurisdicció segons les normes del Reglament de Brussel·les IIa. Si no s’ha escollit la llei, s’aplicarà la legislació de l’Estat on els cònjuges tenen la primera residència comuna. En absència d'una residència habitual comuna, s'aplicarà la legislació de l'Estat de nacionalitat d'ambdós cònjuges. Si els cònjuges no tenen la mateixa nacionalitat, s'aplicarà la legislació de l'Estat amb el qual els cònjuges tenen la connexió més estreta.\nPer tant, la regulació només s’aplica als béns matrimonials. Les normes determinen si s’ha d’aplicar la legislació holandesa i, per tant, la comunitat general de béns o la comunitat limitada de béns o un sistema estranger. Això pot tenir moltes conseqüències per als vostres actius. Per tant, és aconsellable demanar assessorament jurídic sobre, per exemple, un acord d’elecció de dret.\nPer obtenir consells previs al matrimoni o per obtenir consells i assistència en cas de divorci, podeu contactar amb els advocats de dret de família de Law & More. At Law & More entenem que el divorci i els fets posteriors poden tenir conseqüències de gran abast en la vostra vida. Per això, adoptem un enfocament personal. Juntament amb vosaltres i possiblement la vostra exparella, podem determinar la vostra situació legal durant l’entrevista a partir de la documentació i intentar deixar constància de la vostra visió o desitjos. A més, podem ajudar-lo en un possible procediment. Els advocats de Law & More som experts en el camp del dret personal i familiar i estem encantats d’orientar-vos, possiblement juntament amb la vostra parella, a través d’un procés de divorci.\nPròxim Terminació i terminis de preavís »\nAnterior «Pla de parentalitat en cas de divorci


Descobreix els guanyadors del Campus Repte Emprèn - Actualitat\nL’experiència del Campus Repte Emprèn promou el sentit d’iniciativa i l’esperit emprenedor entre els joves, la qual cosa genera una mirada crítica, analítica i resolutiva cap a la societat. Al seu torn, es posen en pràctica les competències socials i emocionals necessàries per desenvolupar aquesta cultura emprenedora: sentit de la responsabilitat, apoderament, gestió del canvi, lideratge, treball en equip, autoconeixement, creativitat i innovació.\n“Emprendre és intentar fer un món millor i, sobretot, fer-li veure a l’alumnat que això és possible amb la suma de tots”\nNacho García Pardo, professor del col·legi El Pilar de València\nDels 1.200 projectes que es van presentar, els 35 equips seleccionats van assistir durant quatre dies a conferències i tallers on van aprofundir en l’emprenedoria. Aquesta experiència els va oferir les eines òptimes per continuar desenvolupant el projecte que havien treballat prèviament durant el curs amb el programa Joves Emprenedors. Aquest avançament es va generar, sobretot, d’una manera social, cooperativa i participativa, ja que la presència dels RepteCoaches i altres experts va permetre sumar coneixements i personalitzar les intervencions per resoldre les dificultats particulars de cada grup.\nD’aquesta manera, durant el campus, es van entreteixir xarxes de coneixements cooperatius, experiències i vivències compartides que van nodrir tant als alumnes com als professors participants al campus. I, com a resultat, les propostes presentades pels equips davant del jurat no van ser menys: des de projectes que perseguien la transformació del so de les discoteques en energia, fins a propostes per posar fi a la fast-fashion i el seu impacte mediambiental.\nLa participació dels equips al campus Repte Emprèn no solament ha permès millorar els projectes, sinó també posar en pràctica i desenvolupar una sèrie de competències i actituds cabdals per a la vida: treball en equip, pensament crític, creativitat, autoconfiança… Així que solament per participar, tots els equips ja són guanyadors.\nEl jurat no ho va tenir fàcil davant des 35 projectes que van presentar els equips. Tenint en compte criteris com la sostenibilitat, la pertinència, l’originalitat, i la comunicació de les pròpies propostes, els equips premiats amb el viatge formatiu a Silicon Valley són els següents:\nLa Salle Bilbao Ikastetxea de Bilbao, amb el projecte ItsNot JustSound\nIES l’Hom de Picassent de València, amb el projecte BioBexa\nIES Diego de Siloè d’Albacete, amb el Projecte Healthy Pets\nIES Sineu de Balears, amb el projecte Estalviem energia\nSalesians Sant Àngel de Barcelona, amb el projecte MAIC\nL’enhorabona als guanyadors i a tots els participants!\ncontes motxil escola europea humanitats sant climent de taüll abp eines en línia educació i tic palabras azules projecte xplore health recerca biomèdica matemàtiques tecnologia universitat creativitat carles capdevila bett show 2016 gamificació congrés itworldedu cultura trobades amb compromís irsicaixa


La Fundació Pro Avis organitza la 3a Caminada Solidària a favor de les Ments Despertes - Diari de la Discapacitat\nLa Fundació Pro Avis organitza la 3a Caminada Solidària a favor de les Ments Despertes\nCartell de la Caminada Solidària // Foto: Fundació Grup Avis\nEl proper dissabte 30 de setembre se celebra la 3a Caminada Solidària a favor de Ments Despertes, una iniciativa de la Fundació Pro Avis emmarcada dins la 6a edició del Programa Ments Despertes.\nAquest programa consisteix en donar xerrades als centres educatius sobre la salut mental portades a terme per persones amb una problemàtica de salut mental. En els darrers anys prop de un miler d’estudians cada curs han rebut aquestes xerrades que són un camí dels alumnes cap a la salut mental.\nLes inscripcions per la Caminada es poden fer des del passat 12 de juliol. L’activitat té un recorregut de 12,5 km per Collserola (Barcelona), amb una duració aproximada de 4-5 hores amb parada per esmorzar.\nArticle anteriorPrimers assajos de Prodis per l’espectacle inaugural de la Fura dels Baus al festival TNT\nArticle següentL’ONCE presenta el cupó commemoratiu del 200 Aniversari de la Festa Major de Gràcia


Vilafranca, a la Trobada d’Alcaldes de ciutats agermanades amb Bühl | Solidaritat i Cooperació\nInici / Notícies / Vilafranca, a la Trobada d’Alcaldes de ciutats agermanades amb Bühl\nLa regidora de Relacions Internacionals, Xell Montserrat va assistir en nom de Vilafranca del Penedès a la vuitena Trobada d’Alcaldes de la xarxa de ciutats agermanades amb Bühl, celebrada el cap de setmana passat a la ciutat alemanya de Bühl. També hi van assistir representants de les ciutats de Calarasi (República de Moldàvia), Cantù (Itàlia), Mattsee (Àustria), Mommenheim (França), Novo Mesto (Eslovènia), Schkeuditz (Alemanya), Villefranche-sur-Saône (França) i l’amfitriona Bühl. Aquestes trobades tenen lloc bianualment amb l’objectiu d’avaluar els projectes i iniciatives que s’han impulsat en els 2 anys anteriors, ja sigui de forma bilateral com multilateral, així com de planificar possibles activitats o projectes futurs. Els representants locals van signar un document amb la voluntat de continuar treballant per una Europa de la pau, dels valors, del compromís, dels ideals... reforçant l'esperit de llibertat i amistat entre ciutats.\nA més de la Trobada d’Alcaldes, els participants van visitar la seu del Parlament Europeu a Estrasburg. Paral•lelament a la Trobada d’Alcaldes, va tenir lloc una trobada de ciutadans en el marc del projecte europeu Town Twinning-Active Citizens for Europe, projecte liderat per Bühl i del qual Vilafranca del Penedès n’és soci. L’objectiu d’aquest projecte és aportar noves idees de treball per a la cooperació entre ciutats. Vilafranca hi va ser representada per l'Escola Municipal de Música amb la voluntat d'establir una relació entre les dues ciutats.


La Junta Electoral obre expedient sancionador a Torra pel seu missatge el dia de Sant Jordi | Espanya | EL PAÍS Catalunya\nLa Junta Electoral obre expedient sancionador a Torra pel seu missatge el dia de Sant Jordi\nEl discurs del president de la Generalitat no va ser institucional, sinó similar als que expressa com a polític de partit\nMadrid 26 ABR 2019 - 11:37\tCEST\nQuim Torra, durant la declaració institucional de Sant Jordi. Jordi Bedmar EFE\nL'article 50 de la Llei Electoral és molt taxatiu respecte al fet que els poders públics han d'abstenir-se de prendre iniciatives o llançar missatges que puguin identificar-se amb proclames i discursos electorals. Això és el que ha fet el president de la Generalitat, Quim Torra, segons la Junta Electoral Central, en el discurs que va pronunciar fa dos dies per la celebració del dia de Sant Jordi. Per això li ha obert un expedient sancionador. Torra va assenyalar el 23 d'abril que hi havia “presos polítics i exiliats” com a conseqüència “de la repressió de l'Estat”.\nLa Junta Electoral prohibeix a TV3 fer servir “presos polítics” o “judici de la repressió”\nAquell mateix dia Ciutadans va alertar sobre aquest discurs i el va denunciar davant la Junta Electoral. En la seva intervenció el president català va fer una crida “a la mediació internacional” per abordar el problema “polític amb Catalunya”. El seu missatge va ser reivindicatiu de les posicions dels partits polítics independentistes, per la qual cosa l'òrgan electoral estima que ha sortit de la via institucional per entrar en la partidista. Aquest discurs “vulnera la neutralitat política “ja que coincideix plenament” amb el discurs d'alguns partits. No haurà de fer-ho més, assenyala la JEC, que demana a Torra que no incorri en actes similars que suposen un acte partidista de la Generalitat.\nA més, l'òrgan electoral ha estimat parcialment el recurs presentat tant per Ciutadans com pel PSC en el qual denuncia l'enviament de correus electrònics a funcionaris de la Generalitat en què fa referència al “nefast 155” i recorda Carles Puigdemont, així com altres consellers que “són a l'exili o a la presó”.\nTorra rebutja una moció de confiança i avançar les eleccions\nInés Arrimadas, el vol de la musa antiprocés


Bonificació en el pagament voluntari de sancions de civisme. Ajuntament de L'Hospitalet\nEl tràmit permet reconèixer la responsabilitat i/o sol·licitar la carta de pagament per pagar voluntàriament les sancions de civisme imposades per aquest Ajuntament.\nEl reconeixement de la responsabilitat implica una reducció del 20% de la sanció proposada i el pagament voluntari implica la terminació del procediment i una reducció afegida del 20% de la sanció proposada.\nEn ambdós supòsits, l’efectivitat dels citats descomptes, que seran acumulables, resta condicionada al desestiment o renúncia a qualsevol acció o recurs en via administrativa contra la sanció..\nLa persona denunciada o qualsevol altra que acrediti la seva representació.\nA partir del moment de rebre la denúncia i en qualsevol moment anterior a la resolució final..\nPodeu aportar la documentació necessària a qualsevol de les oficines indicades o presentar-la per qualsevol mitjà admissible en dret segons la normativa legal vigent\nInstància general, especificant el número d'expedient sancionador.\nDeclaració d’assumpció de responsabilitat i sol·licitud de la carta de pagament voluntari d'una sanció (original).\nEn cas de representació de persona física o jurídica s'ha d'acompanyar la documentació acreditativa d'aquesta representació.\nDeclaració d'assumpció de responsabilitat i sol·licitud de pagament voluntari d'una sanció\nPer efectuar el pagament amb descompte és necessari disposar d’una carta de pagament, el document s’enviarà per mitjà electrònic o ordinari a la persona sol·licitant, per fer el pagament en una entitat bancària o en el mateix tràmit d’internet enllaçat al final d’aquesta pàgina.\nEfectuat el pagament en el termini atorgat, es produirà la terminació del procediment sancionador, excepte pel que fa, si s’escau, a la reposició de la situació alterada o a la possible determinació de la indemnització pels danys i perjudicis causats per la comissió de la infracció.


territoris.cat/Josep A. Pérez 19:23 01/02/21\nEl centre educatiu va fer especial èmfasi durant les sessions de Convivència: un recordatori especial al diàleg, al respecte entre persones i cultures, a l'empatia, a l'estima al nostre planeta, a l'entorn, entre altres temes que fomenten els valors\nmollerussa escola els alumnes pau artesans\nL'artesania per la Pau dels alumnes de l'escola Les Arrels de Mollerussa\nEls alumnes de l'escola Les Arrels de Mollerussa van dedicar les activitats d'Art a confeccionar diferents peces d'artesania amb motius al·legòrics a la Pau. Els escolars van despertar el seu enginy creatiu elaborant els símbols que segons ells més representaven la Pau. Tot plegat per commemorar el Dia Escolar de la No-Violència i la Pau (DENIP).\nLa comunitat educativa de l'escola Les Arrels de Mollerussa, considera que a banda de ser un tema recurrent que es treballa i es té present en la quotidianitat del dia a dia, la passada setmana es va fer especial èmfasi durant les sessions de Convivència: un recordatori especial al diàleg, al respecte entre persones i cultures, a l'empatia, a l'estima al nostre planeta, a l'entorn, entre altres temes que fomenten els valors.\nLa diada volia ser un cant a l'estima, al diàleg i al respecte, per part del claustre de professors i professores, alumnes i famílies\nLes activitats es van completar decorant les tanques que envolten el centre amb cintes de colors amb inscripcions dels desitjos d'alumnes i docents. Les cintes de colors amb les inscripcions en diferents idiomes es van col·locar en la tanca formant la paraula Pau. Per l'escola Les Arrels les llengües, en un món tan globalitzat, és imprescindible conèixer-les i respectar-les.


Domingo 8º de tiempo ordinario. Ciclo A.\nVIII DOMINGO DE TIEMPO ORDINARIO (A) - DIUMENGE VIII DURANT L’ANY (A)\nJo no m’oblidaré mai de tu\nSió diu: «El Senyor m’ha abandonat, el meu Déu s’ha oblidat de mi.» ¿Creus que una mare s’oblidarà de l’infant que té al pit, i no s’apiadarà del fill de les seves entranyes? Però, ni que qualcuna se n’oblidarà, jo no m’oblidaria mai de tu.\nSal 61, 2-3. 6-7. 8-9ab (R.: 6a)\nSal 61:2-3,6-7,8-9ab (R.: 6a)\nR. Només en Déu reposa la meua ànima.\nNomés en Déu reposa la meua ànima,\nés el castell on em trobe segur. R.\nReposa només en Déu, ànima meua,\nés la meua roca inexpugnable;\ntrobe en Déu el meu refugi.\n1Co 4, 1-5\nEl Senyor farà conèixer les intencions de cada cor\nGermans, que la gent no vegi en nosaltres més que uns servidors de Crist, administradors d’allò que Déu s’ha proposat. Ara bé, dels administradors l’únic que n’esperen és que signem fidels. A mi, la cosa que menys em preocupa és que em judiqueu vosaltres o qualsevol tribunal humà. Ni tan sols jo no em judico. La meua consciència no m’acusa de res, però això no vol dir que jo siga irreprensible. El meu jutge és el Senyor. Per tant, no judiqueu res abans d’hora. Espereu que vengui el Senyor: ell farà llum sobre tot allò que s’amaga en les tenebres, i farà conèixer les intencions de cada cor. Llavors, l’elogi que es mereix cadascú vindrà de Déu.\nLa paraula de Déu és viva i actua, i esclareix les intencions i els pensaments del cor.\nNo us neguitegeu pensant en demà\nEn aquell temps Jesús digué als seus deixebles: ‑«Ningú pot servir dos amos: Si n’estima un, no estimarà l’altre, si fa cas d’un, no en farà de l’altre. No podeu ser servidors de Déu i de les riqueses. Per això us dic: no passeu ànsia per la vostra vida, pensant què menjareu o què beureu, ni pel vostre cos, pensant com vos vestireu. ¿No val més la vida que el menjar, i el cos, més que el vestit? Mireu els ocells que volen lliures pels aires: no sembren, ni seguen, ni guarden res en els graners, però els alimenta el vostre Pare celestial. ¿I no valeu més vosaltres que ells? ¿Qui de vosaltres, per més que passi angúnia, és capaç d’allargar, ni un minut, el temps de la seva vida? I pel que fa al vestit, ¿per què passeu pena? Mireu com creixen els lliris dels prats: no treballen ni filen, però us asseguro que ni Salomó, amb tota la seva magnificència, no es vestia com cap d’aquests. I si Déu vesteix així l’herba dels prats, que hi és avui i demà ja la tiren al foc, ¿com no ho farà encara més amb vosaltres, gent de poca fe?. Per tant, no passeu ànsia pensant què menjareu, o què beureu, o com vos vestireu. Anar darrera de tot això, és propi dels pagans. El vostre Pare celestial sap molt bé la necessitat que en teniu. Cerqueu per damunt de tot el Regne de Déu i ser justs tal com ell vol, i tot això, us ho donarà de més a més. No passeu pena, doncs, pensant en demà. El demà ja tindrà les seves preocupacions. Cada dia en té prou amb els seus maldecaps.»


Lagarde pressiona Grècia perquè retalli més i assegura que l'FMI està "preparat per a tots els escenaris"\nLa directora gerent del Fons Monetari Internacional no descarta la sortida de Grècia de l'euro tot i que apunta que els estats de la Unió estarien disposats a ajudar més per evitar-ho\nEFE Londres Actualitzada el 23/05/2012 12:27\nLa directora gerent del Fons Monetari Internacional (FMI), Christine Lagarde, ha dit aquest dimecres que Grècia ha de "fer més" per superar la crisi del deute i ha d'acceptar que hi ha un "preu" que s'ha de pagar per ser membre de l'eurozona.\nEn unes declaracions a Radio 4 de la cadena britànica BBC, Lagarde ha tornat a pressionar Grècia, on les mesures d'austeritat imposades per l'FMI i la Unió Europea (UE) no són populars i el pròxim 17 de juny va de nou a les urnes.\n"La població grega ha fet un esforç enorme, però ha de fer més. Cal fer més reformes estructurals, cal més recaptació fiscal, i això té un preu", ha dit.\nDavant la perspectiva que Grècia es vegi obligada a sortir de l'euro per l'aprofundiment de la crisi, la directora gerent ha admès que l'FMI no és partidari d'aquesta possibilitat, però ha dit que està "preparat per a totes les situacions possibles".\nLagarde ha suggerit que el cost que suposaria per a l'eurozona la sortida de Grècia de l'euro seria tan alt que altres membres de la UE estarien disposats a pagar més per ajudar aquest país a romandre en la moneda única europea.\n"Podria ser que els membres de l'eurozona estiguin preparats per donar més financerament a Grècia i la seva població i, potser, durant més temps, perquè romangui en l'eurozona".\nSegons Lagarde, "algú ha de pagar el preu" per uns deutes que van resultar difícils de controlar a Grècia.\n"Grècia té un llarg camí per recórrer i la població té molt més per fer", ha considerat la responsable del Fons.\nDimarts, Lagarde va dir a Londres que l'eurozona ha de fer un esforç més gran per estimular el creixement, no a través de programes d'estímul, sinó de reformes estructurals de les economies.\n"Es necessita fer més, particularment compartint la responsabilitat fiscal, i estem mirant la manera de fer-ho. Es necessita fer més per donar suport al creixement a través de reformes estructurals", ha indicat.\nLagarde ha demanat a tots els països de l'eurozona, en particular a Espanya i Itàlia, que continuïn esforçant-se per aturar la crisi a través de la consolidació fiscal.


Celebració del Dia de l'Aigua a la llera del Llobregat | Sostenible\nCelebració del Dia de l'Aigua a la llera del Llobregat\n20/04/2016 - 08:27\nFinalment, després de l’ajornament per la pluja del dia 1 d’abril, més de 400 nois i noies de 9 centres educatius de l'Hospitalet de Llobregat varen celebrar el Dia Mundial de l’Aigua a la llera del riu Llobregat el divendres 15 d’abril. L’esforç col·lectiu va donar els seus fruits en aquesta lluminosa jornada on els nois i noies varen realitzar d’una manera lúdica un munt d’activitats educatives relacionades amb el riu.\nHi van participar alumnes dels següents centres educatius: Institut Mercè Rodoreda, Institut Eduard Fontserè, Escola Canigó, Institut Bellvitge, Institut Apel·les Mestres, Institut Eugeni d'Ors, Institut Santa Eulàlia, Col·legi Joan XXIII i Escola Tecla Sala.\nEls escolars han fet activitats com la identificació d’espècies vegetals, repassar la història del riu Llobregat o conèixer les infraestructures de la seva llera. L’alcaldessa, Núria Marín, i el regidor d’Educació i Cultura, Jaume Graells, han acompanyat una estona als estudiants en aquesta jornada a la vora del riu. L’alcaldessa considera aquesta matinal “una excel·lent activitat amb la que apleguem moltes escoles i els alumnes tenen l’oportunitat de conèixer -moltes vegades per primer cop- el seu riu, el riu que dóna nom a la ciutat”.\nEls nens i joves de L’Hospitalet celebraven també d’aquesta manera la festa escolar de padrins del riu Llobregat. Amb l’acte lúdic i festiu recorden el segon aniversari del compromís que van signar l’any 2014 a L’Hospitalet prop d’un centenar d’associacions i escoles per tal de convertir-se en padrins del riu, amb l’objectiu de difondre el seu coneixement i gaudir-ne. A més, l’activitat també coincideix amb la celebració enguany dels 10 anys de l’Agenda 21 Escolar a L’Hospitalet.\nActivitats al voltant del riu\nPer celebrar aquesta jornada participativa, les diferents activitats han estat proposades pel grup de treball de Padrins del riu i moltes activitats les han dut a terme els diferents centres que han volgut tenir una acció més directa. Així, per exemple, els alumnes del cicle de química ambiental de l’Institut Mercè Rodoreda han preparat un laboratori a peu de riu.\nLa Lucia Folch, alumne de primer d’ESO de l’escola Canigó, explicava que havien anat al riu a fer aquestes activitats amb l’objectiu de conscienciar-se: “hem vingut a fer unes activitats per promocionar el riu, que no l’embrutem, i per cuidar-lo”.\nSaad Erralmi, alumne de l’Institut Eduard Fontseré, es mostrava satisfet de la jornada, “aquest dia m’agrada molt, hem vingut a visitar el nostre riu i m’agrada ser padrí d’aquest riu”.\nOscar Lara, també de primer d’ESO a l’Institut Santa Eulàlia, explica algunes de les nocions que han treballat al voltant del Dia Mundial de l’Aigua, entre elles, que aquest peculiar líquid “serveix per hidratar-nos i per sobreviure en aquest món”.\nReptes de futur per les escoles sostenibles de l'Hospitalet de Llobregat\nQuines mesures ambientals es planteja la xarxa d'escoles sostenibles de l'Hospitalet de Llobregat el proper curs? Com afecta la COVID-19 al medi ambient?


EL PERSONAL DE SERVEIS SOCIALS DE L’AJUNTAMENT DE FIGUERES INICIA ACCIONS PER DENUNCIAR LES CONDICIONS EN QUÈ TREBALLEN – UGT COMARQUES GIRONINES\nInici > General > EL PERSONAL DE SERVEIS SOCIALS DE L’AJUNTAMENT DE FIGUERES INICIA ACCIONS PER DENUNCIAR LES CONDICIONS EN QUÈ TREBALLEN\n- 5 d'octubre de 2021\nEl local de serveis socials no compleix encara els requisits mínims i el personal de serveis socials es veu obligat a atendre la ciutadania a les escales exteriors de l’equipament municipal\nEls treballadors i les treballadores municipals de serveis socials de l’Ajuntament de Figueres han iniciat una seguit d’accions per tal de denunciar les condicions en què es veuen obligats a treballar i que s’han vist agreujades a partir de la pandèmia.\nFa 3 anys que es va inaugurar un local de serveis socials que no havia finalitzat les obres, i que a data d’avui no compleix els requisits mínims legals perquè es pugui fer atenció a la ciutadania ni treballar-hi amb garanties de salubritat.\nLa pandèmia ha evidenciat aquest fet, donat que l’ajuntament no ha pogut tornar a obrir-lo, i és una incògnita quan podran esmenar les greus mancances que impedeixen la reobertura i, per tant, l’atenció a la ciutadania de Figueres. Espais sense ventilació, atenent a la població a 32 graus a l’estiu i a 14 graus a l’hivern, també greus goteres. Les portes d’emergència estan tancades amb clau, el recinte no disposa de plànol indicant rutes d’evacuació ni pla d’autoprotecció i les sortides d’incendis no estan senyalitzades… Entre altres, exigències bàsiques per obtenir la llicència d’activitat si fos una empresa privada. Ens preguntem com un ajuntament és capaç de ser estricte amb el compliment normatiu al privat, denegant llicències quan no es compleixen criteris cívics, mentre que en oficines municipals no procuren per complir uns mínims legals abans que hi entri cap treballadors o ciutadà.\nEl personal de serveis socials es veu obligat a atendre la ciutadania a les escales exteriors de l’equipament municipal. No s’ha habilitat un punt d’accés alternatiu d’atenció, cap punt de referència. El personal es veu obligat a treballar en un lloc que no és apte, i que hauria de acollir 31 treballadors i treballadores es entre personal tècnics, estudiants en pràctiques, cos administratiu i de recepció. I no són poques tampoc les persones que s’han d’atendre: 3.026 famílies que tenen algun procés, petició o tràmit amb els tècnics, a més de 200 unitats familiars noves que cada que fan arribar les seves peticions, tràmits o consultes de manera telefònica i/o telemàtica. Aquests fets dificulten el treball social en tota la seva essència.


Imatge d'arxiu d'una edició anterior del tast de paelles encarxofades CEDIDA\nLes carxofes seran les reines de la cuina de 32 restaurants de Cambrils del 8 al 24 de març. Aprofitant els últims mesos de la temporada d’aquesta hortalissa pròpia de l’horta cambrilenca, aquest divendres arriben les setenes jornades gastronòmiques “Encarxofa’t a Cambrils” amb menús de diferents preus per tots els gustos.\nAmanida de carxofa amb salmó fumat, llagostins i tomàquet confitat, arròs melós de carxofa i bacallà, bunyols de carxofa amb pernil ibèric, crema de carxofa amb cruixent de gamba, carpaccio de carxofa calent amb encenalls de parmesà o rèmol amb carxofes són algunes de les propostes que podran triar els comensals.\nEntre l’àmplia varietat de plats, basats en una de les hortalisses més gustoses i saludables de la cuina mediterrània, s’hi poden trobar des de les receptes més tradicionals fins a les més innovadores. Es poden consultar tots els menús en aquest programa.\nA més, durant la campanya gastronòmica, els comerços del Port de Cambrils adherits a l'Associació de la Xarxa del Port decoraran els seus aparadors per crear un ambient ben encarxofat. Les jornades estan organitzades pel Departament de Promoció Econòmica de l'Ajuntament de Cambrils i l'Associació d'Empresaris d'Hostaleria.\nLa carxofa és un producte de temporada fortament arrelat al territori. La varietat utilitzada a la zona és la blanca de Tutela que, conreada a nivell del mar i amb les condicions agroclimàtiques de l’entorn, produeix una carxofa tendra, amb molt de gust i de qualitat extraordinària. Es tracta d’un producte propi de l’horta cambrilenca que excel·leix encara més maridat amb la cuina d’arrossos, fideus i guisats de peix.


La Fira de Cocentaina ja és Festa d'Interés Turístic Internacional | ARA Multimèdia\nLa Fira de Cocentaina ja és Festa d'Interés Turístic Internacional\nL'alcaldessa de Cocentaina ha reconegut que una vegada finalitzada la Setmana Santa s'organitzarà una activitat lúdica per fer partícip a tota la ciutadania d'aquest reconeixement.\nA falta de la publicació en el Bolletí Oficial de l'Estat, la Fira de Tots Sants de Cocentaina ha sigut declarada Festa d'Interés Turístic Internacional. La contestana es converteix així en la primera fira de tot l'estat en rebre aquest reconeixement, que s'ha de sumar al 'BIC' concedit l'any passat, i a la declaració d'Interés Turístic Nacional.\nL'alcaldessa de Cocentaina, Mireia Estepa, s'ha mostrat pletòrica en anunciar la declaració, un fet que considera "històric" i que ha de permetre als contestans "traure pit i sentir-se ben orgullosos". "És un orgull, fruit del treball de tot el poble i de tots els governants que han passat per Cocentaina" recorda l'alcaldessa, qui no ha perdut l'ocasió per a ressaltar que la de Cocentaina ja és sense dubte "la fira de les fires".\nUn aspecte on s'espera que la declaració tinga especial incidència és en el finançament. Avui dia, el 80% del cost de la fira se sufraga amb fons municipals, una realitat que la regidora de Fira, Mariona Carbonell, espera puga ser revertida a partir d'ara. Carbonell confia que el finançament estatal vinga acompanyat també d'una major repercussió turística.\nL'anunci s'ha fet públic aquest dimecres 17 d'abril, tot després que els tràmits duts a terme entre l'Agència Valenciana de Turisme i el Ministeri espanyol de Turisme hagen arribat a bon port. El secretari autonòmic de Turisme, Francesc Colomer, ha valorat positivament aquest reconeixement, felicitant a l'alcaldessa i a tot el municipi de Cocentaina."La declaració posa de rellevància les nostres tradicions com a experiències úniques per al visitant", ha assegurat Colomer.\nLa gastronomia de Cocentaina i la Fira de Tots Sants com a BIC estaran presents a FITUR 2019\nCocentaina busca el consens perquè la Fira de Tots Sants siga declarada Festa d'Interés Turístic Internacional\nLa Fira de Tots Sants podria ser declarada d’Interés Turístic Internacional\nMés de 100 expositors, enguany cadascú des de les seues instal·lacions,es preparen per a la 674a Fira Tots Sants de Cocentaina 29 octubre 2020\nLa Fira busca el millor oli d'oliva amb el concurs AOVE FÒRUM 26 octubre 2020


La pell és la pantalla - FÒRUM.ad\nLa pell és la pantalla\nOn: 28/05/18 7:30\nEn altres ocasions ja s’havia sentit parlar de desenvolupaments que permeten projectar sobre la pell els continguts que apareix en les nostres pantalles de telèfon. En els seus múltiples intents per conquerir el mercat, l’invent no ha acabat mai de quallar.\nAmb tot, uns investigadors de la Universitat de Pennsilvània Carnegie Mellon han desenvolupat un SmartWatch que aconsegueix reflectir una pantalla al braç oa la mà d’un usuari i haurem d’esperar per veure si és el cas no es repeteix la mateixa història de sempre.\nEl projecte rep el nom de Lumiwatch i segons informen els propis creadors de l’invent, a més de reflectir continguts a la pell, permet a l’usuari interactuar amb ells mitjançant el dit.\nSegons els desenvolupadors, el cos humà permet una major interacció que una simple pantalla. L’avantatge de Lumiwatch és que permet augmentar la mida de pantalla d’un rellotge intel·ligent, ja que en ocasions aquest és massa petit per als ulls del consumidor.\nDe moment poc més es coneix d’aquest dispositiu que per funcionar no haurà d’estar enllaçat a un telèfon intel·ligent o a un ordinador, ja que serà totalment autònom. L’únic que han revelat els seus creadors és que estimen que el preu de venda del rellotge intel·ligent se situï en els 600 dòlars.\nPrevious Post: Núvols i xàfecs\nNext Post: Parlem d’Història a la Seu: vistia guiada al carrer dels Canonges


L’amor en temps de confinament | Des de la Mediterrània\nPàgina d'inici › Cultura i Societat › L’amor en temps de confinament\nComparteixo amb les lectores i els lectors d’aquest blog el relat curt L’amor en temps de confinament, amb el qual em vaig presentar al concurs literari de Sant Jordi 2021 convocat per l’aleshores Secretaria d’Universitats i Recerca, i guardonat amb el primer premi del concurs. Durant l’acte de lliurament dels premis, el president del jurat, Claudi Alsina, es va referir a l’obra com un relat de realisme poètic en temps de confinament. Espero que us ho passeu tan bé llegint-lo com jo escrivint-lo!\nAl cap de nou mesos d’un divorci emocionalment devastador, el cor em començava a fer pessigolles i ja tornava a tenir ganes d’enamoriscar-me (pel cap baix) o fins i tot d’enamorar-me (si la nova parella s’ho valia): el meu retorn al mercat era ja una realitat. El cas és que per anar de cara a barraca vaig començar a remenar per la variada multiplicitat d’eines que la tecnologia ens proporciona, tot aplicant el principi de Hamilton o llei del mínim esforç, un dels meus principis preferits de la física clàssica.\nDesprés de l’ensurt que em vaig endur quan, equivocadament, vaig descarregar al meu mòbil l’aplicació Grindr i em van començar a assetjar un munt de senyors vigorèxics que es delien perquè els recités Luis Cernuda, finalment vaig aterrar a Tinder, la reina de les aplicacions per lligar; el cas és que en vaig sortir al cap de cinc minuts: el gran mercat de la carn que m’oferia no era el que em plaïa en aquell moment. Acte seguit vaig tastar Happn, un recurs que et permet lligar amb persones que es troben a menys d’un quilòmetre del punt geogràfic on ets. Tot just començava a familiaritzar-me amb el giny i a veure les imatges de les noies que havien tingut la mateixa ocurrència que jo, que es declarava l’estat d’alarma i el confinament a tot el país. Happn continuava sent útil, per bé que mostrava fonamentalment perfils de veïnes del barri, la qual cosa d’entrada podia ser un bon banc de proves.\nCansat de parlar amb senyores que no volien passar del registre escrit a l’oral, un bon dia va arribar a la meva pantalla un perfil que em va cridar l’atenció des del primer moment. Es deia Laia, es definia com a gran lectora de Vicent Andrés Estellés i romànticament carnal. Al cap de cinc minuts de demostrar-li el meu interès amb un like, la Laia em corresponia amb la mateixa operació i es produïa l’anhelat matching que permetia obrir un xat i començar a conèixer-nos millor! La Laia vivia a cent cinquanta metres del meu cau i des del primer moment em va semblar diferent a les altres noies amb qui havia intercanviat nicieses. Sortosament va voler passar de la pantalla a la realitat ben aviat i el nostre primer encontre va tenir lloc a la secció de congelats del Caprabo del barri, com no podia ser d’una altra manera en temps pandèmics. Atractiva, moderna, riallera i amb un vestit auster però elegant, em va fer la impressió que connectàvem, però només era la primera cita…\nI a aquella primera cita al Caprabo en van seguir d’altres, en què anàvem alternant els punts de trobada. Des de la secció d’embotits fins a la parada del peix, des de la nevera dels iogurts fins a les prestatgeries del pa… Vam recórrer tots els punts cardinals de la geografia del súper per conèixer-nos millor. La Laia havia estudiat matemàtiques i treballava a l’Idescat, mentre jo era funcionari al gabinet tècnic d’un departament de la Generalitat de Catalunya ubicat a menys de 200 metres d’on treballava ella! Estava delerós per saber si totes aquestes coincidències podien arribar a esdevenir l’operació aritmètica més important de les nostres vides.\nCansat de les nostres trobades al súper, i com sigui que la meva nova amiga tenia una gosseta yorkshire terrier que es deia Sally, vaig oferir-me a la veïna del replà, una entranyable senyora gran, a passejar-li el rottweiler, que es deia Harry, ja que en temps de pandèmia no era convenient que la senyora voltés gaire pel barri. Això m’obria noves oportunitats de quedar amb la Laia en un entorn exterior i més segur, i d’aquesta manera també es facilitava que en Harry es trobés amb la Sally. Vaig descobrir que la Laia i jo teníem gustos semblants quant a cinema (malgrat que ella era més d’Agnès Varda i jo preferia François Truffaut) i a filosofia (ella era pitagòrica i llegia Leibniz, jo em considerava epicuri i em delia per Spinoza); però en qualsevol cas sempre arribàvem a consensos.\nUn dia, però, que jo havia anat al Caprabo a comprovar si per fi havia arribat el carregament de paper higiènic que el barri sencer estava esperant, em vaig quedar ben garratibat en veure com la Laia estava fent la compra al costat d’un senyor que no era jo. Quin ensurt! A la suor freda que em va envair en un primer moment li van seguir un nus a l’estómac i un desconcert tan grans, que no vaig tenir ni esma de saludar-la. Aquella nit es va produir l’intercanvi més tens d’àudios de Whatsapp de la nostra recent estrenada relació, fins que gelosia amunt i seducció avall ella em va confessar que l’individu en qüestió era el seu germà Roderic, que també vivia al barri. Quin alleujament!\nI al cap de quinze dies va arribar el primer cafè a casa meva; i el segon, a casa d’ella… I després del cafès van venir els dinars. Malgrat les nostres desacomplexades i serenes solituds, dinàvem plegats amb totes les mesures de distància i ventilació. Per Sant Jordi li vaig enviar un poema de Joana Raspall i ella em va contestar amb un poema de Joan Vinyoli, Aventurem-nos, uns emotius versos sobre l’amor que està naixent en una relació que acaba de començar. I va ser aleshores quan em va dir que havia despublicat l’aplicació Happn del seu mòbil, i en aquesta decisió jo entrellucava reveladors senyals del que esperava de mi i del nostre potencial futur com a parella. I dels dinars vam passar als sopars, i dels sopars a les aproximacions i les festes que l’amor implica. I ara, deu anys després, mentre veig la Laia llegint un llibre de Maria Mercè Marçal a la terrassa del nostre pis, recordo amb nostàlgia com va començar la nostra relació, sortosament ara ja sense distàncies ni ventilació.\n(L’obra L’amor en temps de confinament, de Xavier Lasauca i Cisa, està sotmesa a una llicència de drets d’autoria CC BY-NC-ND 4.0)\nAltres entrades d’aquest blog relacionades amb la literatura:\n‹ Un cas d’hidatidosi renal diagnosticat com a pielonefritis xantogranulomatosa (Parasitologia mediterrània, 29/2021)\nCent vint-i-dues plantes de les Àgates per a 355 usos (Etnobotànica mediterrània, 30/2021) ›\n2 comments on “L’amor en temps de confinament”\n29/07/2021 a les 19:25\nUn relat ple d’optimisme. Confiem que d’ací a 9 anys el període actual sigui un record que mogui a la nostàlgia i no una normalitat cronificada.\n02/08/2021 a les 23:52\nGràcies pel teu comentari, Dídac. N’estic plenament convençut, que ens en sortirem més aviat que no pas tard. Endavant i amunt sempre! ☺


Banyeres aprova l'amortització total del deute del camp de futbol\nBanyeres del Penedès aprova l'amortització total del deute del camp de futbol\nEl ple municipal ho aprova per unanimitat\ndilluns, 3 de setembre 2018 - 09:37h\nEl ple de Banyeres del passat juliol. | Ajuntament de Banyeres del Penedès\nEl ple ordinari celebrat a l'Ajuntament de Banyeres del Penedès el passat 19 de juliol va servir perquè s'aprovés per unanimitat l'amortització total del deute per a la instal·lació del camp de futbol, per un import que puja a 218.120 euros. Aquest va ser un préstec que es va demanar el 2014, per un import total de 456.084 euros i que vencia el 2021, amb un interès anual del 5,21%. Amb aquesta amortització, s'evita seguir pagant el camp durant tres anys amb els interessos que això comportaria.\nAl mateix ple de Banyeres també es va aprovar una amortització parcial de 8.742 euros corresponent a un préstec vigent per finançar l’obra de subministrament d'aigua al Baix Penedès. Aquest és un préstec que es va demanar l'any 2009 per un import de 338.718 euros, amb un tipus d’interès vigent de l'1,27%. Després d'aquesta amortització parcial quedaran 50.607 euros de deute pendent. Aquesta amortització ha estat gràcies a la distribució del superàvit de l'any 2016.\nAmortitzacions anticipades de crèdit\nDes del govern local destaquen la «bona gestió municipal de l'actual equip de govern, estalviant a l'Ajuntament poc més de 16.000 euros amb aquestes dues operacions». De la mateixa manera, també recorden que l'any passat ja es van realitzar diverses amortitzacions anticipades d’operacions de crèdit per un valor de 71.430 euros, cancel·lant diversos crèdits que l'Ajuntament tenia amb entitats bancàries. L'equip de govern format pels grups municipals Un Nou Banyeres i ICV afirma que continuarà treballant «per poder seguir reduint el deute de l'Ajuntament».\nFa unes setmanes, l'Ajuntament de Banyeres també va informar que s'havia aconseguit el soterrament de la nova línia elèctrica que surt de la subestació de Castellet i la Gornal i que ha de passar pel municipi, en concret per Saifores. En aquest tram serà on la línia se soterrarà durant uns 650 metres. Aquesta nova línia ha de portar energia a diversos polígons de la comarca, entre ells, el Poet de Banyeres.


Clínica Vital – Dra. Elisabet Musté Bulló – Col·legiada: 43/3084\nBenvinguts a Clínica Vital\nSóc la Dra.Elisabet Musté i estaré encantada de poder-te ajudar…\nQUI SÓC?QUÈ PUC FER PER TU?\nHola, benvingut !!!\nBenvingut a aquesta pàgina web en la que intento donar una pinzellada de les teràpies i tractaments que ofereixo a les meves clíniques.\nLa informació d’aquesta web, o la que puguis trobar per Internet sobre teràpies naturals, et pot ser útil, però aquestes teràpies no es poden aplicar a tothom de forma general. Cada persona és un món diferent i requereix un complet historial clínic que realitzem en la primera visita.\nT’animo a demanar aquesta primera visita i, un cop analitzada la problemàtica que t’amoïna, et podré oferir una teràpia natural per resoldre-la.\nEl meu perfil…\nL’any 1993 vaig viatjar a Pequin per estudiar acupuntura i altres teràpies de la medicina tradicional xinesa i, a partir d’aquell any, he assistit a seminaris, cursos i conferències sobre diferents teràpies naturals.\nCom a llicenciada en medicina, puc compaginar aquestes teràpies naturals amb les teràpies mèdiques habituals, tot i que em sento molt més còmoda amb les naturals, que són el meu camp d’especialització. L’enfoc de les teràpies naturals està dirigit sempre a la causa de la malaltia, no només a tractar els símptomes.\nMés sobre el meu perfil...\nLes teràpies naturals són efectives en la prevenció i tractament de malalties degeneratives, cròniques, repetitives i especialment en pacients hipermedicats.\nTractament del dolor muscular, articular, degeneratiu, migranyes, neuràlgies, …\nTractament d’estats d’ansietat, insomni, …\nTractaments per a nadons i infants per bronquitis, otitis, amigdalitis, gastroenteritis …\nAcompanyament a dietes de control o d’aprimament.\nAjuda al part i patologies de l’embaràs.


L'Hospital General de València millora i trasllada el seu ciberaula a la planta d'hospitalització infantil | Valencia Extra\nL'Hospital General de València millora i trasllada el seu ciberaula a la planta d'hospitalització infantil\nL’Hospital General de València ha iniciat les obres per a l’adequació de la sala en la qual se situarà la seua Ciberaula, en la planta d’hospitalització de Pediatria, segon pis de l’Edifici Matern Infantil. La Ciberaula és un espai que acosta les tecnologies i els materials didàctics i lúdics als xiquets hospitalitzats.\nDisposarà de tres àrees: zona d’informàtica, amb sis taules amb ordinadors i cadires; zona infantil de jocs i zona de lectura i manualitats on estarà la biblioteca i els materials de papereria i belles arts per a realitzar tallers.\nLa Ciberaula és fruit d’un conveni entre el Consorci Hospital General Universitari, la seua Fundació de Recerca i la Fundació La Caixa per a impulsar el “suport educatiu a l’alumnat hospitalitzat a través de les tecnologies de la informació i de la comunicació mitjançant la creació de ciberaulas hospitalàries”.\nEl funcionament de la ciberaula en el General, situada des del 2006 en les consultes externes de Pediatria, ha sigut molt satisfactori per als pacients infantils i els seus familiars. No obstant això, la reorganització i evolució dels circuits assistencials de l’hospital han portat a un canvi d’ubicació perquè seguisca sent el més visible i efectiva per als pacients.\nD’una banda, els temps d’espera dels xiquets que visiten les consultes externes de l’hospital s’ha reduït notablement en els últims anys i açò dificultava la utilització de la ciberaula entre aquests pacients, ja que no disposaven del temps suficient per a iniciar alguna de les activitats proposades. I per un altre, els xiquets hospitalitzats havien de desplaçar-se fins a la planta baixa per a utilitzar-la.\nEn línia amb la filosofia de ser un hospital de portes obertes 24 hores amb els xiquets i els seus familiars, la ubicació de la ciberaula al costat de les habitacions d’hospitalització afavoreix disposar d’un entorn en el qual els pares i mares puguen desenvolupar i compartir activitats lúdiques que contribuïsquen a la seua distracció durant l’estada hospitalària.\nDurant l’horari escolar els xiquets hospitalitzats disposaran d’un espai específic on desenvolupar tasques d’estudi i aprenentatge. Amb la Ciberaula en la planta d’hospitalització, els xiquets poden atendre sessions formatives i utilitzar els ordinadors i tots els materials didàctics que alberga.\nPer a l’execució d’aquesta obra, s’han escollit els materials adequats amb els requisits de les activitats que es desenvoluparan en l’aula i que oferisquen una estètica acollidora i alegre. L’import de l’obra ascendeix a 36.645 euros.


Whitsunday Apartments Whitsundays Austràlia - Ofertes d'hotels amb els MILLORS DESCOMPTES EN LÍNIA AGODA\n14 Resort Drive, Illa Hamilton, Whitsundays, Austràlia\nbasat en 167 comentaris\nHo sentim, no hi ha habitacions disponibles al Whitsunday Apartments per les dates escollides.\nCaracterístiques de Whitsunday Apartments\nEquipaments transport hotel/aeroportservei de cangurlloguer de bicicletesaparcament de cotxesascensorservei de llançadoraàrea de fumadorsvisites turístiques Esports i lleure\ncamp de golf (a 3 km)esports d'aigua (motoritzats)esports d'aigua (no motoritzats)jardípiscina exteriorsala de jocsspa Internet\nIdeal tant per a la diversió com per al relax, Whitsunday Apartments es troba a la zona de Illa Hamilton de la ciutat de Whitsundays. A només 1 Km, aquest hotel de 3.5-estrelles és fàcilment accessible des de l'aeroport. Per opcions de turisme i atraccions locals, no es necessita anar enfora ja que l'hotel gaudeix proximitat a Illa Hamilton, Charters de Pesca Renegade, Aeroport Great Barrier Reef. Amb una oferta de serveis hotelers superior i ampla gama d'entreteniment, Whitsunday Apartments és compromet a que la seva estada sigui el més còmoda possible. L'hotel ofereix accés a una gran gama de serveis, inclosos Zones públiques amb Wi-Fi, aparcament de cotxes, transport hotel/aeroport, servei de cangur, visites turístiques. Totes les instal.lacions per als clients, ofereixen comoditats destinades a assegurar tot el comfort possible. Les instal.lacions d'oci de l'hotel, que inclouen camp de golf (a 3 km), piscina exterior, spa, jardí, esports d'aigua (motoritzats) estan dissenyades per escapar i relaxar-se. Si buscau un allotjament còmode i adequat a Whitsundays, faci de Whitsunday Apartments la vostra llar.\nNens i llits supletoris:Infant 0-4 any(s)Gratuït si s'usen els llits existents. Nota, si necessiteu un bressol hi pot haver càrregs extra.Infants 5-12 any(s)Gratuït si s'usen els llits existents.Els ocupants de més de 12 anys es consideren adults.Els llits supletoris depenen de l'habitació que trieu. Consulteu la política de l'habitació per obtenir més informació.Al reservar més de 5 habitacions, poden aplicar-se diferents condicions i suplements addicionals. Informació útil\nWeather could have been better so as to enjoy the deluxe room views Informar d'aquesta ressenya Qixia M.\nInformar d'aquesta ressenya Hui M.\nInformar d'aquesta ressenya Suisui Z.\nPleasant short stay, only thing is no wifi, no dish washer and shared laundry. Informar d'aquesta ressenya Bill R.\nInformar d'aquesta ressenya Jing R.\nInformar d'aquesta ressenya Menglong Z.\nInformar d'aquesta ressenya Chusnul C.\n1 - 10 de 167 opinions\n2 nits (04 ag. – 06 ag.)\nAeroport Hayman Island (32.5\n"Ubicació convenient" , "Molt bona vista" , "Habitació espaiosa" Atraccions més importants a l'àrea:


Informació Juvenil – Juventud Elche\nPremis y Concursos Oci i Temps Lliure Beques i Ajudes Formació Treball en l´estranger Ocupació Voluntariat Altres\nConeix el programa 'Actívate' Veure enllaç\nEn esta plataforma virtual pots accedir a cursos gratuïts i recursos per a l’ocupació i\nNecessites activar-te professionalment? Ara pot fer-ho amb el programa Actívate, una iniciativa\ndirigida als jóvens amb l’objectiu d’oferir-los, de manera gratuïta, una sèrie d’eines que els ajuden a\nformar-se, crear negocis propis, posar-se en marxa com a emprenedors, o preparar-se\nadequadament per a la busca de treball. l’empreniment.\nGuia de senderisme de la Comunitat valenciana Veure enllaç\nJa pots recórrer tota la Comunitat. Gaudix d’esta guia de senderisme de la Comunitat Valenciana\n¿Encara no ets usuari de BICIELX? Veure enllaç\nAjudes a associacions juvenils i entitats prestadores de serveis a la joventut amb àmbit d'actuació a la Comunitat Valenciana per a l'any 2018 (IVAJ) Veure enllaç\nCercador d’Ajudes i subvencions del Ministeri de Cultura Veure enllaç\nProgramació L’Escorxador setembre,octubre, novembre i desembre´17 Veure enllaç\nCursos de l'AULA VIRTUAL del SERVEF Veure enllaç\nCursos de valencià per a adults 2017-18 Veure enllaç\nAVIVA Elx (Oficina de Promoció i Ús del Valencià de l’Ajuntament d’Elx) informa a totes les persones interessades en la inscripció als cursos de valencià que es realitzaran en els centres de formació de persones adultes d'Elx, que el període de matriculació serà del 18 al 29 de setembre de 2017.\nL'edat mínima per a poder fer la inscripció és de 18 anys complits a 31/12/2017.\nLes sol•licituds de matrícula es podran arreplegar en els centres de formació de persones adultes d'Elx: La Llotja, Manantial i Mercè Rodoreda, o en l’Oficina de Promoció i Ús del Valencià.\nLa matriculació s'haurà de fer en l’Oficina de Promoció i Ús del Valencià, en el carrer Bufart, 1 (edifici de la Regidoria d'Educació: en l'arc del Raval) en horari de 8.00 a 14.00 hores, de dilluns a divendres.\nCURSOS GRATUÏTS PER A ATURATS Veure enllaç\nDirigit: Per a aturats 2017/18\n¿Què estudiar i on a la universitat ? Veure enllaç\nL'aplicació què estudiar i on s'ha creat per facilitar als estudiants, que volen accedir a les universitats espanyoles, un conjunt d'informació que els sigui d'utilitat en el moment de decidir quina titulació estudiar i on cursar-la.\nLa informació disponible en aquesta aplicació ha de ser considerada exclusivament a títol informatiu i orientatiu, atès que no té validesa oficial i per tant no ha de ser utilitzada amb aquest caràcter.\nLes dades s'han extret del Registre d'Universitats, Centres i Títols i del Sistema Integrat d'Informació Universitària. Segons es disposi de nova informació l'aplicació serà actualitzada.\nCurs de formació per a l'us de la bicicleta Veure enllaç\nBicielx organitza uns cursos formatius gratuits en col·laboració amb la Policia Local, amb l'objectiu de millorar la seguretat viària en l'ús de la bicicleta. L'horari dels cursos és de 20 a 21:30 hores. Cada curs consta d'una classe teòrica d'uns 30 minuts i un recorregut amb bicicleta per la ciutat per posar en pràctica els coneixements adquirits. Les classes es duen a terme a la seu de BiciElx a l'Estació d'Autobusos i els interessats a participar en aquests cursos (dirigits a majors de 12 anys) poden inscriure en info@bicielx.es o trucant al 966614393. Els cursos són totalment gratuïts i van dirigits tant a usuaris de Bicielx com a públic en general, i l'objectiu és que els usuaris de bicicleta a la ciutat circulin d'una forma segura. La realització d'aquests cursos podran evitar les situacions de risc que es produeixen diàriament per desconeixement de les normes de circulació amb bicicleta.\nEstudiar en una Universitat Europea Veure enllaç\nCarnet de manipulador d'aliments Veure enllaç\nLa Regidoria de Joventut t'ofereix la possibilitat de realitzar el curs en línia de manipulador d'aliments de l'Associació Nacional de Manipuladors d'Aliments per només ¡8 euros!\nSi vols obtenir aquest certificat requerit per Sanitat per treballar en hostaleria i restauració a tot el país, inscriu-te ací.\nSAPS ``Formació online gratuïta`` Veure enllaç\nSaps és un servici de formació online gratuïta posat en marxa per la Generalitat Valenciana la finalitat de la qual és acostar al ciutadà a l'administració.\nGuia ``Jóvens, talent i perfil emprenedor`` Veure enllaç\nFomentar l’empreniment entre els jóvens implica un treball integral en el qual l’educació no formal i els Servicis d’Informació Juvenil tenen un paper molt important, en la seua promoció, desenrotllament, consolidació i expansió.\nLa finalitat d’esta guia editada per l’Institut de la Joventut, Injuve, és impulsar la figura de l’emprenedor com a recurs essencial d’un projecte empresarial. La guia pretén ajudar, tant els propis emprenedors, a conèixer-se millor a superar-se, com aquells professionals, de centres d’orientació i de Servicis d’Informació Juvenil, que acompanyen i donen suport als futurs emprenedors.\nModels d’examen per a preparar el Graduat en E.S.O. i el Títol de Batxiller (proves lliures) Veure enllaç\nCURSOS DE FORMACIÓN ON-LINE AULES MENTOR Veure enllaç\nFormació oberta, lliure i a distància a través d’internet. Aprenentatge al llarg de la vida del Ministeri d’Educació en col•laboració amb un ampli nombre d’institucions (Ministeris, Conselleries d’Educació de les Comunitats Autònomes, Centres educatius, Ajuntaments, ONG ).\nPortal d’Orientació Professional Veure enllaç\nPortal d’orientació professional. Concentra tota l’oferta de FP i es dirigix tant a escolars com a desocupats i treballadors que volen millorar la seua formació.\nIntercanvis lingüístics Francés A2 Veure enllaç\nDimecres 20.00 A 21.00\nEl servei Infoeuropa de la Regidoria de Joventut organitza un taller lingüístic per a millorar les competències de l'idioma francés. És impartit pels joves voluntaris que actualment realitzen el seu projecte en l'Ajuntament d'Elx. Si hi estàs interessat/da, envia'ns un correu electrònic a infoeuropa@elx.es\nRequisits: tenir entre 18-35 anys\nData d'inici: 15 de novembre 2017\nIntercanvis lingüístics Anglés A2 Veure enllaç\nDijous 20.00 A 21.00\nEl servei Infoeuropa de la Regidoria de Joventut organitza un taller lingüístic per a millorar les competències de l'idioma anglés. És impartit pels joves voluntaris que actualment realitzen el seu projecte en l'Ajuntament d’Elx. Si hi estàs interessat/da, envia'ns un correu electrònic a infoeuropa@elx.es\nData d'inici: 16 de novembre de 2017\nIntercanvis lingüístics Anglés B1 Veure enllaç\nEl servei Infoeuropa de la Regidoria de Joventut organitza un taller lingüístic per a millorar les competències de l'idioma anglés. És impartit pels joves voluntaris que actualment realitzen el seu projecte en l'Ajuntament d’Elx.\nSi hi estàs interessat/da, envia'ns un correu electrònic a infoeuropa@elx.es\nData d'inici: 16 novembre de 2017\nIntercanvis lingüístics Italià B1 Veure enllaç\nEl servei Infoeuropa de la Regidoria de Joventut organitza un taller lingüístic per a millorar les competències de l'idioma italià. És impartit pels joves voluntaris que actualment realitzen el seu projecte en l'Ajuntament d'Elx\nData d'inici: 17 novembre de 2017\nTreball en l´estranger\nTreball a la Unió Europea i en Organitzacions Internacionals Veure enllaç\nPortal EURES: Servicios Europeos de Empleo Veure enllaç\nEl propòsit d'EURES és proporcionar servicis d'informació, assessorament i contratación/colocación (busca d'ocupació) als treballadors i empresaris, així com a qualsevol ciutadà que desitge beneficiar-se del principi de la lliure circulació de les persones. EURES és molt més que el portal de la mobilitat professional que vosté visita en estos moments. EURES compta amb una xarxa humana de més de 850 consellers EURES en tota Europa.``\nEmpleo en Alemania Veure enllaç\nEl Ministeri d’Ocupació i Seguretat Social acaba de posar en funcionament el nou portal de la Conselleria ``Web de Empleo Alemania``, adreçat en particular a tots aquells espanyols que decidixen traslladar-se a Alemanya per buscar una oportunitat laboral o de formació professional .\nConeix Europass, el currículum europeu Veure enllaç\nTreballs de temporada a Europa i en el món Veure enllaç\nSummerjobbs és un recurs per a trobar treballs d’estiu i llocs de temporada amb els campaments, parcs d’atraccions, centres turístics, parcs nacionals, hotels, organitzacions ambientals i més.\nTreballa de Au pair en qualsevol part d’Europa. Veure enllaç\nWeb de la Asociación Internacional de Aupairs\nOfertes d'Ocupació Agencia Col•locació Ajuntament d'Elx Veure enllaç\nPlataforma de gestió d'ocupació i formació per a persones amb discapacitat Veure enllaç\nPrograma AVALEM JOVES, Pla Integral de Formació i Ocupació per a jóvens 2016-2020 Veure enllaç\nConselleria de Economía Sostenible, Sectores Productivos, Comercio y Trabajo y el SERVEF\nGuía para trabajar en verano Veure enllaç\nSEPE (Servici Públic d'Ocupació Estatal)\nEmpléate, ofertes de treball per a la Garantia Juvenil Veure enllaç\nConeixes el portal Empléate?\nÉs un portal públic que canalitza tota l’oferta procedent dels distints servicis públics d’ocupació, estatal i autonòmics, així com de diferents portals privats.\nA més, si tens menys de 30 anys i estàs inscrit en el Sistema Nacional de Garantia Juvenil, esta adreça t’interessa especialment, ja que este portal públic d’ocupació esta connectat al Portal de Garantía Juvenil.\nL’objectiu de la integració dels dos portals és que les empreses puguen donar d’alta en el nou portal ofertes específiques per als jóvens beneficiaris del Sistema de Garantia Juvenil i que estos jóvens tinguen accés des dels dos portals a tota la informació sobre estes ofertes.\nA través d’Empléate, a més d’accedir a milers d’ofertes en constant actualitzacióAdemás, si tienes menos de 30 años y estás inscrito en el Sistema Nacional de Garantía Juvenil, esta dirección te interesa especialmente, ya que este portal público de empleo está conectado al Portal de Garantía Juvenil.\nA través de Empléate, además de acceder a miles de ofertas en constante actualización.\nOcupació Pública en l’Administració General de l’Estat Veure enllaç\nPortals d’ocupació d’empreses espanyoles Veure enllaç\nGuia de totes les ETT d’Espanya. Dades de contacte, enllaços a les seues ofertes de treball… Veure enllaç\nTreballar pel món, Empreses Espanyoles en l’Estranger Veure enllaç\nPortal d’Ocupació de la Comunitat Valenciana Veure enllaç\nFUERZAS ARMADAS,mucho más que un trabajo,una forma de vivir. Veure enllaç\nGuia Infocupació per a professionals del Medi Ambient Veure enllaç\nII Setmana de la Salut Elx 2017 Veure enllaç\nPortal Europeo de la Juventud Veure enllaç\nGuía de actuación contra el ciberacoso Veure enllaç\nGuía de Recursos: Estudiar y trabajar en Europa Veure enllaç\nBUSCADOR DE BEQUES Veure enllaç\nBeques Eurolingua Veure enllaç\nBeques per a la realització de Cursos d'anglès a Irlanda de dues setmanes de durada durant l'estiu en un programa d'immersió tot inclòs. Són un lot global de 20 beques adreçades a estudiants universitaris, de Secundària, Batxillerat o Formació Professional amb una dotació pressupostària aportada per 'Eurolingua Venairlanda' íntegrament.\nCursos d’estiu 2017 Veure enllaç\nSanitat convocarà un total de 2.711 places de les ofertes d'ocupació de 2014, 2015 i 2016 Veure enllaç


Prehistòria d’Escòcia - Viquipèdia, l'enciclopèdia lliure\nLa prehistòria d'Escòcia és el període que comprèn des de la formació geològica del territori escocès fins a l'arribada de Roma i la creació de la província de Britània a partir del 43 aC. L'arqueologia i la geologia encara revelen els secrets de la prehistòria a Escòcia i donen informació d’un passat complex i dramàtic abans que l'arribada dels romans posés aquest territori en el punt de mira de la història. Tot un seguit de cultures humanes es van anar estenent de cap a cap d'Europa, però concentrar-se en aquesta àrea geogràfica en particular ajuda a descobrir els orígens de les restes i dels monuments que encara s'hi poden trobar disseminats i a entendre el rerefons de la història d'Escòcia. L'extensió de camp obert verge per una activitat agrària intensiva durant el temps, juntament amb la disponibilitat de la pedra en comptes de la fusta, ha donat a Escòcia un recull de llocs on es pot observar el passat més remot d'aquest territori.\n1 Formació geològica d'Escòcia\n2 L'Edat de pedra a Escòcia\n2.1 Escòcia al període paleolític (c. 2,5 Ma aC - 9000 aC)\n2.2 Escòcia al període mesolític (c. 9000 aC - 5500 aC)\n2.3 Escòcia al període neolític (c. 5500 aC - 4000 aC)\n3 L'Edat del bronze a Escòcia (c. 1800 aC - 700 aC)\n4 L'Edat del ferro a Escòcia (c. 1200 aC - 400 aC)\nFormació geològica d'EscòciaModifica\nPosició dels continents després de l'orogènia caledoniana (durant els períodes del Devonià i el Permià). Les diferències en les restes fòssils de la fauna descobertes a banda i banda de la línia vermella (la falla de Jàpet) és la prova de l'existència d'un oceà entre els dos costats en el moment anterior a la unió en el supercontinent de Pangea.\nGeològicament, Escòcia és un territori estrany a Europa. Es tracta d'un petit reducte de l’antic continent de Laurèntia ―que posteriorment va formar la massa d'Amèrica del Nord. Durant el Cambrià (fa 541 – 485,4 milions d'anys) la part de l'escorça que posteriorment es va convertir en Escòcia va formar part de la plataforma paleocontinental de Laurèntia, en aquell moment encara per sota de l'equador. Laurèntia es va separar del paleocontinent de Bàltica ―que posteriorment es va convertir en Escandinàvia i la regió bàltica― per la baixada del nivell de l'oceà de Jàpet. Els dos antics continents es van anar erosionant durant el Cambrià i l'Ordovicià (fa 485,4 – 443,4 milions d'anys) i els moviments de la tectònica de plaques durant el Silurià (fa 443,4 – 419,2 milions d'anys) van fer emergir el territori escocès del mar. La col·lisió final es va produir durant el període Devonià (fa 419,2 – 358,9 milions d'anys), temps en què el segment escocès de la placa laurèntiana es va estavellar amb el microcontinent d'Avalònia ―que incloïa el que avui és gran part d'Anglaterra i el País de Gal·les―, un subcontinent mòbil que en un primer moment formava part de Bàltica.\nLocalització de les diferents cadenes de muntanyes dels períodes caledoni/acadi durant els inicis del Devonià (les línies vermelles són falles; els noms en majúscula són els diferents continents que van xocar durant l'orogènia caledònia; les línies costaneres actuals s'indiquen en gris). Posteriorment en la història geològica, l'oceà Atlàntic es va obrir i les diverses parts del cinturó orogènic es van separar.\nAquest impacte va fer emergir una gran cadena de muntanyes (com a mínim tan altes com la serralada alpina actual) i la formació de les Terres Altes occidentals, bàsicament de terra granítica, i els monts Grampians, iniciant un temps d’activitat volcànica al centre i est d'Escòcia. Aquest procés rep el nom d'orogènia caledoniana. Durant els períodes del Permià (fa 298,9 – 252,2 milions d'anys) i el Triàsic (fa 252,2 – 201,3 milions d'anys), moment en què l'oceà de Jàpet es va tancar definitivament, Escòcia es va acabar situant prop del centre del supercontinent de Pangea. Amb l'adveniment del Terciari (fa 65 - 1,6 milions d'anys), es va reiniciar l'activitat erosiva i de constant frec als límits tectònics de Laurèntia i Euràsia, empenyent-les en direccions oposades (i separant Escòcia de Laurèntia). Aquesta recessió va obrir per primer cop l'oceà Atlàntic i l'àrea consegüent de subducció al marge occidental de la placa va obrir un nou període d'activitat volcànica, ara, a la costa oest d'Escòcia, elevant noves muntanyes a les illes de Skye, Jura, Mull, Rùm i Arran.\nL'Abbey Craig, un craig amb cua prop de la Universitat de Stirling en què reposa el monument a William Wallace.\nAquesta activitat tectònica va crear la base de la topografia escocesa, és a dir, un territori format a partir de velles muntanyes al nord i al sud del país, erosionades parcialment per l'acció de l'aigua i el gel durant 400 milions d'anys, i entremig una gran vall fèrtil tancada per noves terres salvatges a la zona oest. Amb la seva situació a la zona temperada septentrional, el territori escocès es va veure afectat per nombroses glaciacions durant els períodes del Neogen (fa 23 - 2,5 milions d'anys) i el Quaternari (període que va des del final de l'època del Pliocè (fa uns 1,8 milions d'anys) fins al present). D’aquesta manera, les diverses capes de gel i l'activitat de les glaceres el van convertir en un de típicament postglacial, excavant les característiques valls fluvials amb forma de U i deixant les terres més elevades cobertes de circs glacials i espectaculars pics muntanyosos piramidals. Als terrenys més baixos el gel dipositat va dotar d’una gran fertilitat aquelles terres i va erosionar a poc a poc el terreny més tou que envoltava els antics volcans ja extingits (especialment els de l'època carbonífera, fa uns 358,9 – 298,9 milions d'anys), creant nous crags, pujols rocosos aïllats típics d'Escòcia.\nL'Edat de pedra a EscòciaModifica\nEscòcia al període paleolític (c. 2,5 Ma aC - 9000 aC)Modifica\nMapa dels jaciments principals de Neandertal a Europa\nDurant l'última interglaciació, fa al voltant d'uns 130.000 i 70.000 anys, hi va haver un període en què el clima a Europa va ser més càlid del que ho és actualment i, després de l'aparició dels neandertals, se'n va produir un altre amb un clima també suau cap al 40.000 aC. Així, s’han trobat restes neandertals al sud d'Anglaterra i és possible que els primers humans comencessin a dirigir-se a Escòcia des d’aquests primers assentaments, tot i que no s'han descobert proves que puguin fonamentar aquesta teoria. Les glaceres van començar a retrocedir per tota la Gran Bretanya i és només després d'aquesta retirada fa uns 15.000 anys que Escòcia va tornar a ser un territori habitable.\nEscòcia al període mesolític (c. 9000 aC - 5500 aC)Modifica\nA mesura que el clima millorava, els caçadors-recol·lectors del mesolític van estendre la seva influència a Escòcia. Les primeres mostres d’aquesta època són uns utensilis de sílex descoberts a Howburn Farm, prop d'Elsrickle, l'any 2005.\nD'altra banda, s'ha datat l’assentament de Cramond, prop del que actualment és Edimburg, pels volts dels anys 9000-8500 aC. Alguns forats a terra i d'altres propis per a fonaments hi permeten entreveure un suposat campament de caçadors-recol·lectors. A més, els micròlits descoberts, pertanyents a eines de pedra fetes en aquest campament, suposen una datació cronològica anterior a alguns descobriments similars realitzats a Anglaterra. Encara que no s'hagin trobat ossos humans, l'àcid del terra i una multitud de càscares d'avellana carbonitzades indiquen una cocció d'aliments semblant a la que s'ha descobert a altres jaciments del període mesolític, entre els quals es troben el jaciment de Star Carr (prop de York, a Anglaterra), lleugerament anterior al de Cramond, i la “casa més antiga de Gran Bretanya”, la Howick House, a Northumberland (a l'extrem nord-est d'Anglaterra), datada del 7600 aC. En aquestes restes, la presència de forats a terra per a fonaments de fusta permeten pensar en una construcció de gran resistència que podria haver estat una residència permanent per a caçadors. Això suggereix que aquests caçadors-recol·lectors també es podrien haver establert a Escòcia.\nAltres jaciments a la costa est i a llacs i rius, i grans quantitats de refugis de pedra i de monticles de cloïsses al voltant de la costa oest i les illes, mostren la radiografia d'una població altament nòmada, amb estacionaments estacionals i amb vaixells per a la pesca i el transport d’eines de pedra des dels llocs en què s'extreien els materials. La descoberta d'eines de sílex a Ben Lawers i a “Glen Dee” (un pas de muntanya a través dels Cairngorms) suggereix que aquesta població es podia moure fàcilment per terra a través dels turons.\nEn un refugi de pedra i en un monticle de cloïsses a Sand (a la península d'Applecross, al comtat de Wester Ross, al nord-oest d'Escòcia), davant de l'illa de Skye, les excavacions realitzades mostren que al voltant del 7500 aC aquesta població disposava d'eines fetes amb os, pedra i banyes d’animals, vivien del marisc, el peix i els cérvols, utilitzaven pedres de poca qualitat per a la cocció d'aliments, feien grans de penjolls a partir de les cloïsses del marisc i creaven pigments de color ocre i porpra a partir d’aquestes mateixes cloïsses.\nEscòcia al període neolític (c. 5500 aC - 4000 aC)Modifica\nHabitatges neolítics a Skara Brae (illes Òrcades)\nL'agricultura del Neolític va comportar la construcció d'assentaments permanents. A Balbridie, Aberdeenshire, es van investigar les marques al terra d'antigues collites i rases, i els forats per a fonaments van revelar un edifici massís de fusta datat de voltants del 3600 aC. S'ha excavat un edifici gairebé idèntic a Claish, prop de Stirling. A l'illot d’Eilean Dòmhnuill, Loch Olabhat (Uist del Nord), diverses ceràmiques de classe unstan del 3200-2800 aC estableixen la presència d'un dels primers crannog.\nAquest tipus de restes se centren principalment a les illes Òrcades, on es pot observar un paisatge neolític molt ric en jaciments conservats de forma extraordinària gràcies a la utilització de la pedra local. Això és només una selecció de les restes més destacades, però hi ha molts més exemples de cap a cap del territori, normalment sota la protecció de Historic Scotland.\nLa casa més antiga del nord d'Europa és el conegut Knap de Howar, que data del 3500 aC.\nCalçada que condueix a l'assentament d'Eilean Dòmhnuill, al Loch Olabhat\nA la casa de pedra extremadament ben conservada de Knap of Howar, a l'illa de Papa Westray (illes Òrcades), ocupada des del 3500 aC fins al 3100 aC, els murs s'aixequen a uns quants metres i les peces de mobiliari de pedra es troben intactes. Les proves obtingudes als jaciments mostren que els habitants criaven bestiar, ovelles i porcs, cultivaven ordi i blat i pescaven tant marisc com peixos que nedaven prop de la costa. Finalment, peces de ceràmica d'unstan relaciona aquests pobladors neolítics amb els túmuls funeraris propers als poblats i amb jaciments més llunyans, com Balbrindi i Eilean Dòmhnuill.\nLes cases de Skara Brae, a les illes Òrcades, són molt semblants, però agrupades en un poblat connectat amb passadissos. Aquest assentament va ser ocupat des del 3000 aC fins al 2500 aC. La ceràmica que s’hi ha trobat és la corresponent a l'estil grooved ware, un estil ceràmic que es pot trobar de cap a cap de la Gran Bretanya, com a territoris tan llunyans com Wessex.\nEntrada a Maeshowe\nAnell de Brodgar amb el Loch of Harray en tercer pla\nA uns 10 km de Skara Brae es poden trobar altres peces de ceràmica grooved ware a les Roques de Stenness (originalment un cercle), que se situen al centre d'un grup tancat de tres grans monuments. Maeshowe, l'exemple més interessant de tomba de corredor, dins de l'estil arquitectònic dels túmuls funeraris, datat per radiocarboni abans del 2700 aC, es troba a l'est. El cercle de l'Anell de Brodgar es troba al nord. Aquest cercle de roques va ser el primer a ser analitzat pel professor Alexander Thom i va establir que les pedres verticals podrien haver estat observatoris astronòmics. S'ha trobat un altre poblat neolític prop de l'assentament de Barnhouse. La deducció que se n'extreu és que aquestes poblacions agràries van ser les constructores i usuàries d'aquests cercles de pedra.\nDe la mateixa manera que les pedres verticals de Callanish, a Lewis, i altres pedres per tot Escòcia, aquests monuments formen part de l'àmplia cultura europea megalítica que també va construir el cromlec de Stonehenge, a Wiltshire, i els alineaments de menhirs de Carnac, a la Bretanya.\nLes àmplies connexions que tenien aquests pobles es poden observar en les ofrenes importades de Cúmbria i el País de Gal·les situades al turó sagrat de Cairnpapple Hill, a West Lothian, d’inicis del 3500 aC.\nL'Edat del bronze a Escòcia (c. 1800 aC - 700 aC)Modifica\nCista funerària de l’Edat del bronze, a Cairnpapple, West Lothian\nEls cairn (en gaèlic, ‘túmul de roques’) o túmuls i els monuments megalítics es van continuar entrada l'Edat del bronze, una etapa que va introduir l'ús dels metalls com a un material addicional més que no pas com a un substituït del sílex. Tanmateix, es va produir un declivi tant en la construcció de noves grans estructures com en les àrees de cultiu des del 2500 aC.\nEl cairn de Clava i els menhirs que hi ha prop d'Inverness mostren alineaments complexos geomètrics i astronòmics amb petites tombes ―potser individuals― en comptes de tombes comunes pròpies del Neolític. D'altra banda, s'han descobert mòmies datades des del 1600 aC al 1300 aC a Cladh Hallan, a Uist del Sud.\nA més, durant aquest període es van construir els primers castres, tals com Eildon hill, prop de Melrose, al comtat de Scottish Borders, que es remunta al 1000 aC i que va reunir centenars de cases en un turó fortificat. Les excavacions al Castell d'Edimburg van mostrar restes de l'Edat del bronze datades des del 850 aC.\nL'Edat del ferro a Escòcia (c. 1200 aC - 400 aC)Modifica\nDes dels volts del 700 aC fins a l'època romana per tot Escòcia hi havia esquitxats diversos forts i castres, cosa que dóna suport a la imatge de tribus bel·ligerants i petits regnes feta palesa pels romans.\nLa llengua i cultura britones (o pritèniques), de la branca cèltica, es va estendre al sud d'Escòcia en un moment posterior al segle viii aC, probablement a través de contacte cultural i no pas per invasió, de manera que es va desenvolupar tot un sistema de petits regnes celtes que constituïen el territori escocès.\nEs van estendre els grans assentaments fortificats, com la fortalesa dels votadini de Traprain Law, a East Lothian, que tenia la mida d'un poble. Es van construir un gran nombre de duns (terme gaèlic per a designar els forts), castres i ringforts (assentaments circulars fortificats) a qualsevol penya-segat o turó idonis per a aquestes construccions. També és el període d'aixecament dels brochs, el més impressionant dels quals és el broch complet de Mousa, a les illes Shetland. Tot i que es van construir molts corredors subterranis, el seu objectiu encara es desconeix. Finalment, els assentaments a les illes, units amb una calçada a terra ferma, els crannogs, van esdevenir populars i es creu que la seva funció era bàsicament defensiva.\nA Wikimedia Commons hi ha contingut multimèdia relatiu a: Prehistòria d’Escòcia\n↑ Reconstrucció basada en Matte (2001); Stampfli et al. (2002); Torsvik et al. (1996); i Ziegler (1990)\n↑ Haworth, Jenny (2009) "Scotland's most ancient home found – at 14,000 years old" The Scotsman. Edimburg. [Darrera consulta: 24-06-2009].\n↑ "Earliest site in Scotland discovered". biggararchaeology.org.uk. [Darrera consulta: 13-03-2011].\n↑ "South end of Loch Lomond (Geomorphology)". Scottish Geology. [Darrera consulta: 13-03-2011].\nObtingut de «https://ca.wikipedia.org/w/index.php?title=Prehistòria_d’Escòcia&oldid=22347995»\nDarrera modificació: 15 nov 2019 a les 06:00